RAPORT AL COMISIEI CĂTRE PARLAMENTUL EUROPEAN ȘI CONSILIU PRIVIND PROGRESELE ÎNREGISTRATE ÎN DEZVOLTAREA SISTEMULUI DE INFORMAȚII SCHENGEN DE A DOUA GENERAȚIE (SIS II) iulie 2012 – decembrie 2012 /* COM/2013/0305 final */





RAPORT AL COMISIEI CĂTRE PARLAMENTUL EUROPEAN ȘI CONSILIU PRIVIND PROGRESELE ÎNREGISTRATE ÎN DEZVOLTAREA SISTEMULUI DE INFORMAȚII SCHENGEN DE A DOUA GENERAȚIE (SIS II) iulie 2012 – decembrie 2012 1. Introducere Prezentul raport privind progresele înregistrate descrie activitățile desfășurate în cel de-al doilea semestru al anului 2012 în ceea ce privește dezvoltarea Sistemului de Informații Schengen de a doua generație (SIS II) și pregătirile pentru migrarea de la SIS 1+ la SIS II. Raportul este prezentat Consiliului și Parlamentului European în conformitate cu articolul 18 din Regulamentul (CE) nr. 1104/2008 al Consiliului din 24 octombrie 2008[1] și din Decizia 2008/839/JAI a Consiliului din 24 octombrie 2008[2] privind migrarea de la Sistemul de Informații Schengen (SIS 1+) la SIS II. 2. Stadiul proiectului 2.1. Prezentare generală a progreselor înregistrate în perioada examinată Astfel cum au demonstrat campaniile de testare derulate în cea de-a doua jumătate a anului 2012, s-au înregistrat progrese considerabile în dezvoltarea sistemului central și în dezvoltarea majorității sistemelor naționale. În consecință, aproape toate etapele tehnice pregătitoare care conduc la migrarea efectivă a datelor au fost finalizate în perioada de raportare. Cu toate acestea, pentru realizarea acestor progrese a fost necesară depășirea câtorva dificultăți noi: (1) În ceea ce privește testarea completă, o serie de state membre nu au reușit să îndeplinească criteriile de ieșire în intervalul de timp prevăzut, inclusiv perioada alocată pentru situații neprevăzute. Aspectele nesoluționate au trebuit să fie remediate și retestate în afara intervalului de timp prevăzut și, prin urmare, în paralel cu alte sarcini din cadrul procesului critic care precede intrarea în funcțiune a SIS II (testul de funcționare SIRENE[3] și, în special, simulările migrării). Acest fapt a reprezentat un risc considerabil pentru calendarul general. Cu toate acestea, datorită flexibilității tuturor părților implicate, statele membre în cauză au putut relua testele în cea de-a doua săptămână din ianuarie 2013. (2) În octombrie 2012, Finlanda a anunțat că proiectul său național SIS II înregistra întârzieri, informând Comisia că sistemul său național nu va fi finalizat înainte de februarie 2013. După efectuarea unei evaluări a situației la fața locului în Finlanda, Comisia și Consiliul pentru gestionarea programului global (Global Programme Management Board - GPMB) au ajutat această țară să definească măsuri menite să asigure respectarea datei prevăzute pentru intrarea în funcțiune a SIS II. În scopul remedierii situației, s-a stabilit de comun acord ca Finlanda să instaleze temporar o soluție tehnică existentă și probată, cunoscută sub acronimul SIB[4], care este deja pusă în aplicare de alte câteva state membre. Finlanda a acordat prioritate acestei soluții, continuându-și în paralel proiectul național. Soluția SIB pusă în aplicare în Finlanda beneficiază în continuare de sprijinul acordat de Comisie și de GPMB, care monitorizează îndeaproape progresele înregistrate. (3) În ceea ce privește testul de funcționare SIRENE, trei state membre (plus Finlanda, care nu a participat la test din motivul prezentat mai sus) nu au reușit să îndeplinească criteriile de ieșire și li s-a oferit posibilitatea de a repeta testul începând cu data de 28 ianuarie 2013. În ansamblu, problemele întâmpinate de statele membre care riscau să pună în pericol respectarea calendarului global au fost soluționate datorită abordării axate pe îndeplinirea obiectivelor pe care au adoptat-o principalele părți interesate. Modul rapid și eficient în care a fost abordată situația dificilă din Finlanda a dovedit încă o dată valoarea adăugată a GPMB. Eforturile comune și cooperarea strânsă între statele membre și Comisie au asigurat menținerea proiectului central pe traiectoria stabilită, atât în ceea ce privește calendarul, cât și bugetul. Pe de altă parte, acțiunile de reducere a riscurilor au epuizat considerabil marjele alocate pentru situații neprevăzute. 2.2. Activități de testare Seria de teste care aveau ca obiectiv să verifice buna funcționare și performanța sistemelor naționale, precum și interacțiunea acestora cu sistemul central s-a încheiat cu testul global, efectuat în perioada de raportare și care va fi repetat la începutul anului 2013. În ceea ce privește Finlanda, testările necesare (testul de conformitate, testul global, testul de funcționare SIRENE) stabilite în cadrul „Planului B” vor fi programate la o dată cât mai apropiată posibil de principalele activități de retestare. (a) Testul extins de conformitate (Compliance Test Extended - CTE) Toate statele membre au organizat în cele din urmă campania CTE care este menită să verifice conformitatea sistemelor naționale cu specificațiile SIS II. Ultimele patru state membre și-au încheiat cu succes campaniile de testare până la sfârșitul lunii august 2012. Acest lucru a fost necesar pentru buna desfășurare a testului global. Cu toate acestea, Finlanda va relua testele astfel cum s-a menționat mai sus. Eurojust și Europol intenționează să efectueze testul CTE în 2013. (b) Testul de acceptanță provizorie a sistemului (Provisional System Acceptance Test - PSAT) PSAT a fost efectuat în martie 2012, obținându-se rezultate pozitive care au demonstrat soliditatea și performanța stabilă atât a unității centrale, cât și a unității centrale de rezervă. Totuși, anumite testări au trebuit să fie repetate la unitatea de rezervă din St. Johann im Pongau, acestea efectuându-se cu succes în a doua jumătate a anului 2012. (c) Testul celei de-a doua etape de referință (second Milestone test - M2) M2, efectuat în mai 2012, a dovedit stabilitatea, fiabilitatea și performanța sistemului central în condiții operaționale. Pe baza evaluării tehnice pozitive și a validării rezultatului testului, Consiliul Afaceri Generale din 24 iulie 2012 a luat act de rezultatul testului M2. Astfel, toate condițiile stabilite pentru testul M2 în concluziile Consiliului din iunie 2009 au fost în sfârșit îndeplinite. Comisia a informat Parlamentul European cu privire la rezultatul pozitiv al testului. (d) Testul global Testul global a reprezentat o condiție prealabilă tehnică și juridică pentru ca SIS II să devină operațional[5]. Obiectivele testului global au fost: 1. confirmarea finalizării de către Comisie și statele membre participante la SIS 1+ a dispozițiilor tehnice necesare pentru prelucrarea datelor SIS II și 2. demonstrarea faptului că nivelul de performanță al SIS II este cel puțin echivalent cu cel atins de SIS 1+ (astfel cum se menționează în temeiul juridic). În cadrul testului global, sistemul SIS II a fost evaluat dintr-o perspectivă exhaustivă (end-to-end), ceea ce înseamnă că sistemele naționale, rețeaua și sistemul central au făcut deopotrivă obiectul testării. Testele au fost gestionate în comun de doi responsabili de testare, unul din partea statelor membre și celălalt din partea Comisiei. Cazurile de testare au fost definite în planul testului global, care a fost aprobat la data de 24 mai 2012 de grupul de lucru relevant al Consiliului. După ce Comisia a declarat (în cadrul Comitetului Reprezentanților Permanenți din 30 mai 2012) că sistemul central este pregătit, campania de efectuare a testului global s-a desfășurat în perioada 1 iunie 2012 - 22 august 2012. Testele s-au desfășurat în cadrul a patru grupe de câte șase până la șapte state membre, simulându-se acțiunea țărilor neparticipante. Runde suplimentare de reluări ale testului au fost organizate ulterior, în septembrie 2012, pentru a permite statelor membre să efectueze din nou cazurile de testare care eșuaseră anterior. Sistemul central SIS II a demonstrat o performanță bună și stabilă pe parcursul testului global. În primele runde a fost identificată o singură eroare, care era deja cunoscută de principalul contractant pentru dezvoltare, dar aceasta a fost remediată după ce ulterior s-a efectuat o actualizare tehnică a sistemului central. La nivel național, aproximativ jumătate din statele membre au fost nevoite să repete testul global fie în întregime, fie parțial și, cu câteva excepții, acestea au reușit să se încadreze în perioada stabilită pentru situații neprevăzute. În final, 25 de state membre au trecut testul global, deși pentru a obține acest rezultat au fost necesare șase runde de testare, în locul celor patru prevăzute inițial. Două state membre (Polonia și Elveția) mai trebuiau să reia un caz de testare, iar alte două (Danemarca și Finlanda) au fost nevoite să reia întreaga fază de testare. Pentru a ridica rezerva formulată cu privire la rezultatul testului său, Belgia a solicitat, de asemenea, să reexecute parțial campania de efectuare a testului global. Întrucât nu a fost posibil să se identifice un interval de timp în semestrul de raportare, reluările suplimentare ale testului au fost programate în cea de-a doua săptămână din luna ianuarie 2013. (e) Testul de funcționare SIRENE În conformitate cu instrumentele juridice privind migrarea, statele membre participante la SIS 1+ au obligația de a efectua o testare a informațiilor suplimentare (testul de funcționare SIRENE). Acest test este de responsabilitatea statelor membre. Comisia, care furnizează sistemul central și infrastructura de comunicare pentru efectuarea testului, a sprijinit însă în continuare statele membre în pregătirile lor, prin revizuirea în comun a specificațiilor tehnice ale schimburilor de date între birourile SIRENE, și în elaborarea descrierii detaliate a testului. Ca urmare a efectuării cu succes a testului de conectivitate SIRENE, testul de funcționare SIRENE a avut loc în cea de-a doua jumătate a anului 2012. Trei state membre (plus Finlanda atunci când va fi pregătită, de preferat odată cu restul statelor membre) au fost nevoite să reia testul în săptămâna care a început la data de 28 ianuarie 2013. 2.3. Pregătirile pentru migrarea de la SIS 1+ la SIS II 2.3.1. Pregătiri tehnice Un sistem de conversie, furnizat de Comisie, este elementul central al arhitecturii de migrare provizorie care a fost concepută pentru a permite tranziția datelor din SIS 1 către noul sistem prin asigurarea unei comunicări constante între SIS II central și funcția de suport tehnic a SIS 1+ (C.SIS)[6]. Responsabilitățile în materie de testare revin în egală măsură Comisiei Europene și Franței, care asigură operarea SIS 1+. Sistemul de conversie a fost testat cu succes atât în cazul SIS1+, cât și al SIS II. Testarea integrării funcționale complete a sistemului de conversie a fost finalizată cu succes în termenul prevăzut, la data de 21 august 2012, ceea ce a confirmat că acesta poate converti în mod corespunzător mesajele (semnalările) în ambele direcții între cele două sisteme, în conformitate cu specificațiile convenite de comun acord. Majoritatea problemelor întâmpinate, de importanță relativ minoră, au fost remediate și testate pe parcursul perioadei de raportare. Ultimul test este programat pentru luna ianuarie 2013. Testele de interoperabilitate au fost finalizate la data de 11 decembrie 2012, în avans față de calendarul prevăzut. Rezultatele au fost transmise C.SIS pentru validare și vor fi făcute publice la începutul lunii ianuarie. În urma testelor privind sistemul de conversie, cea de-a doua jumătate a anului 2012 a fost alocată simulărilor migrării - mai întâi cu un număr limitat de state membre, ulterior la acestea participând toate statele membre care urmează să efectueze migrarea. Simularea limitată a migrării a oferit informații valoroase și concluzii utile pentru simularea globală a migrării. Toate procedurile de migrare, inclusiv testul privind începerea operațiunilor, au fost până în prezent simulate cel puțin o dată de către echipa de proiect responsabilă de SIS II central și de către statele membre care vor efectua migrarea. Următoarea etapă va fi migrarea reală a datelor din SIS 1+ către SIS II la începutul anului 2013. Comisia a continuat să colaboreze îndeaproape cu statele membre în vederea redactării Manualului privind migrarea, un document care stabilește în detaliu etapele prezentate în Planul de migrare. Acesta descrie, de asemenea, rolurile și responsabilitățile de-a lungul procesului și prezintă calendarul detaliat al migrării. Manualul privind migrarea face obiectul unei ultime actualizări pe baza concluziilor desprinse în urma simulării limitate a migrării și, respectiv, a simulării globale a migrării. Pentru asigurarea unei migrări în condiții optime către SIS II, Comisia a sprijinit și inițiativele statelor membre care vizau accelerarea activităților de curățare a datelor, și anume eliminarea semnalărilor inexacte, incomplete sau care nu mai erau de actualitate din baza de date SIS 1. 2.3.2. Cadrul juridic În mai 2012, Comisia a propus o modificare a cadrului juridic care reglementează migrarea efectivă a datelor (așa-numitele instrumente privind migrarea). În cadrul procedurii de consultare, Parlamentul European a adoptat o rezoluție legislativă în sesiunea plenară din 20­22 noiembrie 2012. Ca urmare a adoptării acesteia de către Consiliu la 20 decembrie, reformarea a intrat în vigoare la 30 decembrie 2012[7], garantându-se astfel cadrul juridic pentru un proces de migrare optimizat din punct de vedere tehnic și posibilitatea de a beneficia de un sprijin financiar suplimentar pentru proiectele naționale în ceea ce privește activitățile de migrare. În cursul anului 2012, în cadrul celor patru reuniuni ale sale, Comitetul SIS-VIS[8] (formațiunea SIRENE) a revizuit, a actualizat și a aprobat textul revizuit al Manualului SIRENE SIS II și alte măsuri de punere în aplicare privind SIS II. Adoptarea de către Comisie a deciziei aferente de punere în aplicare este prevăzută a avea loc înainte ca SIS II să devină operațional. 2.4. Rețeaua SIS II În scopuri operaționale, statele membre beneficiază de interfețe principale și de rezervă cu rețeaua extinsă de comunicații, ceea ce permite comunicarea securizată între sistemele naționale și sistemul central. În perioada de raportare a continuat procesul de reactivare a interfețelor de rezervă ale statelor membre. De asemenea, s-au efectuat mai multe teste implicând trecerea de la unitatea principală la cea de rezervă și invers. Toate aceste teste au fost efectuate cu succes. Instrumentele juridice privind SIS II descriu infrastructura de comunicare dedicată datelor SIS II și schimburilor de date între birourile SIRENE[9]. După ce statele membre au confirmat specificațiile tehnice ale releului de poștă electronică SIS II SIRENE, Comisia a finalizat procedurile de achiziții. Releul de poștă electronică a fost instalat în prima jumătate a anului 2012 și a fost verificat pentru prima dată prin efectuarea așa-numitelor teste de conectivitate de bază SIRENE; în vederea executării acestora, Comisia a alocat statelor membre patru intervale de timp. Ultima serie de teste a avut loc în perioada 4-5 septembrie 2012. Toate cele 11 state membre participante au efectuat cu succes testele. 2.5. Securitate Soluția tehnică pentru un al doilea nivel de criptare în vederea consolidării suplimentare a securității rețelei utilizate pentru SIS II a fost testată temeinic cu Germania și Austria în septembrie 2012, rezultatele testării fiind pozitive. Comitetul SIS-VIS a aprobat introducerea soluției tehnice; aceasta a început deja să fie dezvoltată și va fi finalizată în februarie 2013. 3. Gestionare 3.1. Aspecte financiare 3.1.1. Bugetul SIS II Până la sfârșitul perioadei de raportare, angajamentele bugetare totale asumate de Comisie începând din 2002 pentru proiectul SIS II se ridicau la 167 632 518 EUR. Contractele corespunzătoare includ studii de fezabilitate, dezvoltarea SIS II central, asistență și asigurarea calității, rețeaua SIS II, pregătirea pentru gestionarea operațională de la Strasbourg, securitate, pregătiri în materie de date biometrice, comunicare și cheltuieli privind misiunile experților. Din această sumă, 128 372 295 EUR au fost plătiți efectiv între 2002 și sfârșitul lunii decembrie 2012. Principalele cheltuieli au fost cele alocate pentru dezvoltare (70 792 838 EUR), rețea (30 375 617 EUR), asistență și asigurarea calității (12 612 386 EUR) și pregătirea gestionării operaționale de la Strasbourg și Sankt Johann im Pongau (9 309 334 EUR). 3.1.2. Finanțare suplimentară pentru dezvoltarea proiectelor naționale ale statelor membre În scopul de a sprijini finalizarea dezvoltării proiectelor naționale prin intermediul Fondului european pentru frontierele externe (FFE), în cadrul programării acestuia pe 2011 s-a efectuat o realocare semnificativă a resurselor către proiectele naționale SIS II. Sumele aferente acțiunilor comunitare din cadrul FFE au fost puse la dispoziția a opt state membre care întâmpinau dificultăți în ceea ce privește includerea nevoilor lor suplimentare în cadrul programelor lor anuale pe 2011. Proiectele în cauză au fost inițiate la sfârșitul anului 2011, majoritatea fiind încheiate până la sfârșitul anului 2012. Mai mult, Comisia a luat toate măsurile necesare pentru a lansa, la începutul anului 2013, o cerere de propuneri care să permită statelor membre să solicite contribuții suplimentare în temeiul articolului 16 comun din instrumentele reformate privind migrarea. În total, au fost puse la dispoziție 13 milioane EUR, cu un plafon de 715 000 EUR pentru fiecare stat membru (25 % din această sumă urmând să se cofinanțeze din resurse naționale). 3.2. Gestionarea financiară 3.2.1. Agenția pentru gestionarea operațională a sistemelor informatice la scară largă în spațiul de libertate, securitate și justiție (eu-LISA) Activitățile pregătitoare pentru înființarea eu-LISA[10] (în special recrutarea personalului, echiparea sediilor temporare, finalizarea documentelor-cheie, cum ar fi programul de lucru pentru 2012 și 2013, și negocierea acordurilor cu statele membre gazdă și țările asociate) s-au intensificat considerabil în perioada de raportare. Pe baza activităților pregătitoare întreprinse de Comisie, agenția și-a preluat principalele responsabilități începând cu data de 1 decembrie 2012. Cu această ocazie, cea de-a treia reuniune a Consiliului de administrație a avut loc la Tallinn, în zilele de 29-30 noiembrie, în prezența dlui Krum Garkov, director executiv al eu-LISA de la data de 1 noiembrie 2012. Prima reuniune a Grupului consultativ SIS II a avut loc în perioada 6-7 iunie 2012. Următoarea reuniune este programată să aibă loc în ianuarie 2013. Agenția eu-LISA își va prelua responsabilitățile în materie de gestionare operațională a SIS II atunci când sistemul va deveni operațional. 3.2.2. Tranziția către SIS II Instruirea personalului de către principalul contractant pentru dezvoltare al C.SIS cu privire la gestionarea operațională a SIS II este în curs de desfășurare, obiectivul fiind acela de a transfera mediul de producție SIS II către C.SIS/eu-LISA în prima jumătate a anului 2013. Proiectul de manual operațional a fost actualizat în permanență, urmând să fie finalizat în colaborare cu statele membre până în ianuarie 2013. Conform planului prezentat de eu-LISA, gestionarea operațională și aspectele de guvernanță aferente operațiunilor efectuate de Comisie vor fi transferate agenției în trei etape, procesul urmând să fie finalizat până în mai 2013. 3.3. Gestionarea proiectului 3.3.1. Consiliul pentru gestionarea programului global (GPMB) GPMB a continuat să ofere consiliere cu privire la o gamă variată de aspecte referitoare la sistemul central și a consolidat în continuare coerența dintre proiectul SIS II central și proiectele naționale SIS II. În perioada de raportare, reuniunile periodice, la care au participat statul membru care deține președinția asigurată prin rotație a Consiliului, Comisia, mai mulți experți ai statelor membre (inclusiv un expert numit recent de Estonia) și contractanții principali ai Comisiei, s-au axat în special pe testul global și pe soluționarea situației din Finlanda. Reprezentanții echipei finlandeze de gestionare a proiectului național au participat ad hoc la sesiunile GPMB. În perioada care face obiectul prezentului raport au avut loc douăzeci și trei de reuniuni plenare ale GPMB. 3.3.2. Comitetul SIS-VIS (SIS II) În perioada iulie-decembrie 2012, mai multe documente-cheie privind migrarea și testarea au fost aprobate în cadrul celor cinci reuniuni ale Comitetului SIS-VIS care au vizat aspecte tehnice ale SIS II. În afara reuniunilor periodice ale Comitetului SIS-VIS, sunt organizate grupuri de lucru ale comitetului și ateliere, la care participă experți ai statelor membre, pentru discutarea aspectelor tehnice detaliate. În general, aceste reuniuni se concentrează asupra unor subiecte care au legătură cu rezultatele specifice ale proiectului: – Grupul consultativ privind testele (Test Advisory Group - TAG) furnizează Comitetului SIS-VIS avize referitoare la organizarea, punerea în aplicare și interpretarea testelor. Acest grup s-a reunit de unsprezece ori în perioada analizată în prezentul raport; – Comitetul de gestionare a modificărilor (Change Management Board - CMB) oferă consultanță cu privire la clasificarea, calificarea și potențialul impact al punerii în aplicare a cererilor de modificare raportate. Atunci când cerințele tehnice pentru aplicarea SIS II au fost revizuite în 2010, s-a precizat clar că specificațiile vor rămâne nemodificate până când SIS II va deveni operațional. Prin urmare, acest grup de lucru, care prezintă, de asemenea, rapoarte Comitetului SIS-VIS, nu s-a reunit în mod oficial în 2011. Cu toate acestea, statele membre și Comisia au revizuit și au actualizat în 2012 regulamentul de procedură al CMB pentru a permite statelor membre să evalueze dacă modificările planificate în cadrul sistemelor lor naționale sunt conforme cu sistemul central. În 2012, acest grup de lucru s-a reunit de cinci ori; – Grupul experților în materie de migrare (Migration Experts Group - MEG) este un grup ad hoc format din experți din statele membre, membrii echipei de proiect a Comisiei, operatorul sistemului după intrarea acestuia în funcțiune și principalul contractant. Acest grup de experți a fost însărcinat cu pregătirea în detaliu a diferitelor simulări ale migrării și cu monitorizarea efectuării acestora. În perioada de raportare au avut loc unsprezece reuniuni. 3.3.3. Planificarea și coordonarea la nivel național Comisia organizează periodic reuniuni ale administratorilor de proiecte naționale (APN) ale statelor membre care au rolul să permită efectuarea unor schimburi detaliate de informații privind toate activitățile relevante pentru stadiul proiectului global. În perioada de raportare, grupul APN s-a reunit de cinci ori, în cadrul discuțiilor abordându-se în special planificarea globală, testarea, migrarea, tranziția către SIS II, manualul operațional SIS II și rapoartele Grupului de acțiune SIS II. 3.3.4. Consiliu Comisia a continuat să informeze periodic toate organismele relevante ale Consiliului cu privire la punerea în aplicare a proiectului SIS II, inclusiv cu privire la calendar și aspectele bugetare. Într-o atmosferă generală constructivă, o serie de aspecte tehnice, juridice și bugetare referitoare la proiectul central au fost clarificate în etapele pregătitoare. Ori de câte ori a fost necesar, Comisia a comunicat cu statele membre interesate nu numai în cadrul reuniunilor, ci și prin intermediul altor canale, cum ar fi scrisorile bilaterale. Comisia a prezentat situația SIS II în cadrul fiecăruia dintre cele trei Consilii JAI organizate în timpul președinției cipriote a Consiliului. Comisia distribuie colegilor implicați în proiect la nivel național un scurt raport săptămânal, care rezumă evoluțiile tehnice. 3.3.5. Parlamentul European Parlamentul European a continuat să sprijine SIS II și a retras rezerva care viza o parte din creditele prevăzute pentru proiectul SIS II în bugetul general al UE pentru anul 2012. Pentru a menține transparența completă, Comisia informează Parlamentul European cu privire la toate aspectele referitoare la dezvoltarea SIS II, nelimitându-se la prezentarea rapoartelor obligatorii prevăzute în instrumentele juridice și în concluziile Consiliului. În afară de prezentarea unei versiuni actualizate a proiectului SIS II în cadrul Comisiei LIBE, Parlamentul European a fost informat cu privire la cele mai recente evoluții ale SIS II în cadrul sesiunii plenare din perioada 19-22 noiembrie 2012, cu ocazia dezbaterii referitoare la propunerea de reformare a instrumentului privind migrarea. 3.3.6. Gestionarea riscului Cu sprijinul contractantului său responsabil cu asigurarea calității, Comisia monitorizează îndeaproape riscurile aferente proiectului SIS II. Pentru fiecare risc identificat se stabilește un plan în care se menționează măsurile care trebuie luate în vederea reducerii acestuia. Lista riscurilor identificate este actualizată săptămânal și este discutată lunar cu membrii Consiliului pentru gestionarea programului global. În perioada de raportare au fost identificate următoarele riscuri principale: · gradul de pregătire al statelor membre (aplicații destinate utilizatorilor finali) și, în special, punerea în aplicare în timp util a „Planului B” în Finlanda; · timpul limitat alocat pentru situații neprevăzute în calendarul migrării. 3.3.7. Campania de informare cu privire la SIS II Conform temeiului juridic al SIS II, Comisia, în cooperare cu autoritățile naționale de protecția datelor și cu Autoritatea Europeană pentru Protecția Datelor, organizează la începutul funcționării SIS II o campanie de informare pentru conștientizarea publicului cu privire la obiectivele, datele stocate, autoritățile care au drept de acces la semnalări și drepturile persoanelor[11]. Ritmul de pregătire a campaniei a fost accelerat în septembrie 2012. Comisia a invitat fiecare stat membru să desemneze o persoană de contact responsabilă de coordonarea campaniei la nivel național și a implicat, de asemenea, autoritățile naționale de protecție a datelor și Autoritatea Europeană pentru Protecția Datelor. Pe baza cooperării anterioare cu statele membre, Comisia a încheiat contracte pentru principalele produse informative (o broșură, pliant, un poster și un scurt material video). Statele membre vor fi responsabile cu diseminarea materialelor de informare în funcție de necesitățile lor (la punctele de trecere a frontierei, în secții de poliție, în consulate etc.). 4. Priorități pentru următoarea perioadă de raportare În următoarea perioadă de raportare, vor exista nouă domenii principale de activitate: · finalizarea, până la sfârșitul lunii ianuarie 2013, a testului global de către cele cinci state membre care trebuie să îl efectueze din nou; · finalizarea, până la începutul lunii februarie 2013, a campaniei de teste de funcționare SIRENE (de care răspund statelor membre); · notificarea de către statele membre a faptului că sunt pregătite din punct de vedere juridic și tehnic să prelucreze date SIS II și să facă schimb de informații suplimentare; · adoptarea, înainte ca SIS II să devină operațional, a unei decizii de punere în aplicare actualizate a Comisiei cu privire la manualul SIRENE și a altor măsuri de punere în aplicare privind SIS II; · migrarea reală a datelor de la SIS 1+ la SIS II, programată să aibă loc în perioada 22 ianuarie - 27 martie 2013; · intrarea în funcțiune a SIS II (planificată provizoriu a avea loc la 27 martie 2013, sub rezerva unei decizii ulterioare a Consiliului privind data finală); · perioada de monitorizare intensivă de 30 de zile după ce SIS II va deveni operațional; · lansarea campaniei de informare cu privire la SIS II; · transferarea SIS II către eu-LISA. 5. Concluzie Datorită abordării axate pe îndeplinirea obiectivelor pe care au adoptat-o toate părțile interesate, provocările întâmpinate în perioada de raportare au fost soluționate cu succes, ceea ce a permis menținerea proiectului SIS II pe traiectoria stabilită, astfel încât sistemul să devină operațional la sfârșitul primului trimestru al anului 2013. Finalizarea testului global, prevăzută la începutul anului 2013, va marca sfârșitul seriilor de campanii de testare care au avut ca obiectiv atingerea maturității întregului sistem. Prin urmare, proiectul SIS II este acum pe punctul de a intra în ultima sa etapă, și anume migrarea efectivă a datelor din SIS 1+ către SIS II. Tranziția finală și la timp către SIS II, inclusiv adoptarea unei decizii privind data trecerii la noul sistem, reprezintă principala prioritate a următoarei perioade de raportare (ianuarie - iunie 2013). Execuția bugetară || Din 2002 până în decembrie 2012 || Din ianuarie până în decembrie 2012 (EUR) Angajamente || Plăți || Angajamente || Plăți Dezvoltare (HP/Stéria) || 85 530 668 || 70 792 838 || 4 937 621 || 19 720 697 Dezvoltare (Atos) || 3 921 248 || 3 301 041 || 386 207 || 2 036 541 Asistență și asigurarea calității || 15 852 914 || 12 612 386 || 2 760 645 || 3 119 889 Rețea || 45 335 129 || 30 375 617 || 6 809 121 || 5 392 500 Pregătirea gestionării operaționale || 12 986 242 || 9 309 334 || 4 020 348 || 2 232 031 Securitate || 1 358 310 || 386 914 || 0 || 169 202 Studii/consultanță || 1 064 410 || 963 207 || 103 279 || 20 947 Campanie de informare || 183 943 || 33 373 || 150 570,38 || 0 Cheltuieli privind misiunile experților || 1 384 780 || 582 711 || 181 494 || 266 134 Altele || 14 874 || 14 874 || 0 || 0 TOTAL: || 167 632 518 || 128 372 295 || 19 349 285 || 32 957 941 Reuniunile Comitetului SIS-VIS (SIS II) și ale grupurilor de lucru a) Reuniuni care au avut loc în perioada de raportare IULIE 2012 4, 10, 18, 24 || Consiliul pentru gestionarea programului global SIS II 26 || Reuniunea administratorilor de proiecte naționale SIS II 26 || Comitetul SIS-VIS (reuniune a formațiunii tehnice SIS II) 3, 10, 17, 24, 31 || Reuniunea Grupului consultativ privind testele SIS II 5, 18 || Reuniunea Comitetului de gestionare a modificărilor SIS II AUGUST 2012 1, 8, 22, 29 || Consiliul pentru gestionarea programului global SIS II || || 7, 14, 21, 28 || Reuniunea Grupului consultativ privind testele SIS II SEPTEMBRIE 2012 5, 13, 19, 25 || Consiliul pentru gestionarea programului global SIS II 27 || Comitetul SIS-VIS (reuniune a formațiunii tehnice SIS II) 27 || Reuniunea administratorilor de proiecte naționale SIS II 4, 11 || Reuniunea Grupului consultativ privind testele SIS II 6 || Atelier privind migrarea la SIS II 20, 26 || Reuniunea Grupului experților în materie de migrare SIS II OCTOMBRIE 2012 3, 10, 24, 30 || Consiliul pentru gestionarea programului global SIS II 26 || Comitetul SIS-VIS (reuniune a formațiunii tehnice SIS II) 26 || Reuniunea administratorilor de proiecte naționale SIS II 11, 18, 25 || Reuniunea Grupului experților în materie de migrare SIS II NOIEMBRIE 2012 6, 14, 21, 28 || Consiliul pentru gestionarea programului global SIS II 14/ 23 || Comitetul SIS-VIS (reuniune a formațiunii tehnice SIRENE/ SIS II) 23 || Reuniunea administratorilor de proiecte naționale SIS II 7, 14, 22, 29 || Reuniunea Grupului experților în materie de migrare SIS II 30 || Reuniunea Comitetului de gestionare a modificărilor SIS II DECEMBRIE 2012 5, 12, 19 || Consiliul pentru gestionarea programului global SIS II 14 || Comitetul SIS-VIS (reuniune a formațiunii tehnice SIS II) 14 || Reuniunea administratorilor de proiecte naționale SIS II 6, 13 || Reuniunea Grupului experților în materie de migrare SIS II 6, 13 || Reuniunea Comitetului de gestionare a modificărilor SIS II Reuniunile Comitetului SIS-VIS (SIS II) și ale grupurilor de lucru b) Reuniuni planificate provizoriu pentru viitoarea perioadă de raportare IANUARIE 2013 9, 16, 23, 30 || Consiliul pentru gestionarea programului global SIS II 24 || Comitetul SIS-VIS (reuniune a formațiunii tehnice SIS II) 24 || Reuniunea administratorilor de proiecte naționale SIS II 10, 17, 24, 31 || Reuniunea Grupului experților în materie de migrare SIS II FEBRUARIE 2013 6, 13, 20, 27 || Consiliul pentru gestionarea programului global SIS II 26 || Comitetul SIS-VIS (reuniune a formațiunii tehnice SIS II) 26 || Reuniunea administratorilor de proiecte naționale SIS II 7, 14, 21, 28 || Reuniunea Grupului experților în materie de migrare SIS II MARTIE 2013 6, 13 , 20 , 27 || Consiliul pentru gestionarea programului global SIS II 27 || Comitetul SIS-VIS (reuniune a formațiunii tehnice SIS II) 27 || Reuniunea administratorilor de proiecte naționale SIS II 7 , 14 , 21 || Reuniunea Grupului experților în materie de migrare SIS II APRILIE 2013 3, 10 , 17 , 24 || Consiliul pentru gestionarea programului global SIS II 26 || Comitetul SIS-VIS (reuniune a formațiunii tehnice SIS II) 26 || Reuniunea administratorilor de proiecte naționale SIS II 4 , 11, 18 , 25 || Reuniunea Grupului experților în materie de migrare SIS II MAI 2013 8 , 15 , 22, 29 || Consiliul pentru gestionarea programului global SIS II 30 || Comitetul SIS-VIS (reuniune a formațiunii tehnice SIS II) 30 || Reuniunea administratorilor de proiecte naționale SIS II 16 , 23 , 3 || Reuniunea Grupului experților în materie de migrare SIS II IUNIE 2013 5 , 12 , 19, 26 || Consiliul pentru gestionarea programului global SIS II 28 || Comitetul SIS-VIS (reuniune a formațiunii tehnice SIS II) 28 || Reuniunea administratorilor de proiecte naționale SIS II 6 , 13 , 20, 27 || Reuniunea Grupului experților în materie de migrare SIS II [1] Regulamentul (CE) nr. 1104/2008 al Consiliului din 24 octombrie 2008 privind migrarea de la Sistemul de Informații Schengen (SIS 1+) la Sistemul de Informații Schengen din a doua generație (SIS II) (JO L 299, 8.11.2008, p. 1). [2] Decizia 2008/839/JAI a Consiliului din 24 octombrie 2008 privind migrarea de la Sistemul de Informații Schengen (SIS 1+) la Sistemul de Informații Schengen din a doua generație (SIS II) (JO L 299, 8.11.2008, p. 43). [3] Testarea schimburilor de informații suplimentare între birourile SIRENE (Supplementary Information Request at National Entry - Solicitare de informații suplimentare la intrarea pe teritoriul național) - articolul 9 alineatul (1) comun din Regulamentul (CE) nr. 1104/2008 al Consiliului (JO L 299, 8.11.2008) și din Decizia 2008/839/JAI a Consiliului (JO L 299, 8.11.2008). [4] Steria Interconnection Box. [5] Articolul 55 din Regulamentul (CE) 1987/2006 al Parlamentului European și al Consiliului privind instituirea, funcționarea și utilizarea Sistemului de informații Schengen de a doua generație (SIS II) (JO L 381, 28.12.2006, p. 4) și articolul 71 din Decizia 2007/533/JAI a Consiliului din 12 iunie 2007 privind înființarea, funcționarea și utilizarea Sistemului de informații Schengen de a doua generație (SIS II) (JO L 205, 7.8.2007, p. 63). [6] Articolul 10 alineatul (3) comun din Regulamentul (CE) nr. 1104/2008 al Consiliului din 24.10.2008 (JO L 299, 8.11.2008) și Decizia 2008/839/JAI a Consiliului din 24.10.2008 (JO L 299, 8.11.2008). [7] Regulamentul (UE) nr. 1272/2012 al Consiliului din 20 decembrie privind migrarea de la Sistemul de informații Schengen (SIS 1+) la Sistemul de Informații Schengen din a doua generație (SIS II) (JO L 359, 29.12.12, p. 21) și Regulamentul (UE) nr. 1273/2012 al Consiliului din 20 decembrie privind migrarea de la Sistemul de informații Schengen (SIS 1+) la Sistemul de Informații Schengen din a doua generație (SIS II) (JO L 359, 29.12.12, p. 32). [8] Comitetul de reglementare SISVIS stabilit în baza articolului 51 din Regulamentul (CE) nr. 1987/2006 (JO L 381, 28.12.2006) și a articolului 67 din Decizia 2007/533/JAI a Consiliului (JO L 205, 7.8.2007). [9] Articolul 4 comun din Regulamentul (CE) nr. 1987/2006 (JO L 381, 28.12.2006) și Decizia 2007/533/JAI a Consiliului din 12 iunie 2007 (JO L 205, 7.8.2007). [10] Regulamentul (UE) nr. 1077/2011 al Parlamentului European și al Consiliului din 25 octombrie 2011 (JO L 286, 1.11.2011, p. 1). [11] Articolul 19 comun din Regulamentul (CE) nr. 1987/2006 (JO L 381, 28.12.2006) și din Decizia 2007/533/JAI a Consiliului (JO L 205, 7.8.2007).